Nokkuð sem setti svip sinn á 20. öldina var kalda stríðið og kjarnorkukapphlaupið sem því fylgdi , en hættan á kjarnorkustríði var aldrei jafn mikil og einmitt þá . Eftir að kalda stríðinu lauk gerðu sér margir vonir um að hættan væri úr sögunni en sú var ekki raunin , sem kunnugt er . Hættan við að kjarnorkuvopn verði notuð í átökum fer nú vaxandi . Þannig er kjarnorkustríð ekki lengur efniviður distópískra skáldsagna – og hefur ekki verið það frá því gereyðingarvopnið var fundið upp – heldur raunveruleg og bráð ógn . Talið er að Norður-Kórea hafi gert fimm árangursríkar tilraunir með kjarnorkuvopn á árunum 2006 , 2009 , 2013 og tvær í fyrra . Tilraunir Norður-Kóreumanna með langdræg flugskeyti , sem borið geta kjarnavopn að vesturströnd Bandaríkjanna , hafa eflaust ekki farið framhjá neinum enda hafa þær orðið til þess að magna upp spennustigið á Kóreuskaga undanfarinn mánuð . Árum saman hafa stjórnvöld í Norður-Kóreu hótað því að þurrka út Bandaríkin en fram til þessa hafa sérfræðingar haft miklar efasemdir um hernaðarlega getu þeirra . Eftir að Kim Jong-un tók við af föður sínum , Kim Jong-il , sem leiðtogi Norður-Kóreu , hefurhann hins vegar lagt allt kapp á þróun langdrægra flugskeytasem flutt geta kjarnaodda og erfitt er að verjast . Vægðarlaust alræðisríki öðlast færni í beitingu kjarnavopna Svo virðist sem einræðisherranum hafi orðið ágengt en nú er sú ískyggilega staða komin upp aðhershöfðingi Kyrrahafsflota Bandaríkjahers , telur Norður-Kóreu , sem er vægðarlaust alræðisríki , nálægt því að öðlast færni í beitingu kjarnavopna . Að minnsta kosti hafa nýlegar tilraunir þeirra með langdræg flugskeyti valdið svo miklum titringi í alþjóðasamfélaginu að jafnvel Kínverjar , sem eru ein helsta viðskipta - og bandalagsþjóð Norður-Kóreu , hafakrafist þess að þeir geri ekki frekari kjarnorkutilraunir . Donald Trump , forseti Bandaríkjanna hefur talað digurbarkalega í utanríkismálum : „ Norður-Kórea er að leita eftir vandræðum . Ef Kínverjar ákveða að hjálpa væri það frábært . Ef ekki þá munum við leysa málin án þeirra ! “ segir í tísti Trumps hinn 11. apríl sl . Við þetta viðkvæma ástand bætist málflutningur Bandaríkjaforseta , Donalds Trumps , en erfitt er að átta sig á hvaða vegferð forsetinn er gagnvart stjórnvöldum í Norður-Kóreu : Ögrandi yfirlýsingarog mögulegar hernaðaraðgerðir einn daginn enfriðarviðræður og samkennd annan daginn . Oftast nær er sú tilhneiging Trumps að slengja fram ögrandi ummælum hálf ankannaleg , en þegar kemur að því að takast á við Norður-Kóreu teflir forsetinn á tæpasta vað . Ef einhvern tímann hafa verið uppi aðstæður sem krefjast þess að farið sé inn í þær með rökréttri hugsun , þá eiga þær við í tilfellum sem þessum . Málflutningur forsetans fer þvers og kruss , er mótsagnakenndur , og gerir stefnu ríkisstjórnar hans í málefnum Norður-Kóreu mjög óljósa . Þrátt fyrir það hafa þjóðaröryggisráðgjafar Trump metið ástandið í Kóreu sem svo að vænlegast sé að beita „ hámarks þrýstingi “ í norðri til að binda enda á kjarnorkuógnina , í stað stjórnarfarsbreytinga . Þekkingarleysi eða úthugsuð strategía Þannig hefur Trump látið koma fyrir nýju loftvarnarkerfi í Suður-Kóreu , THAAD , til að verjast flugskeytaárásum frá Norður-Kóreu . Þá hefur hann sent herskipaflota bandaríska sjóhersins upp að Kóreuskaganum og varpað sprengju á liðsmenn Íslamska ríkisins í Afganistan með svokallaðri „ Móðir allra sprengja “ . Sennilega til að sýna einræðisherranum Kim Jong-un fram á herstyrk og að honum sé fúlasta alvara . Og fyrir u.þ.b. þremur vikum lét hann Mike Pence , varaforseta Bandaríkjanna , stilla sér upp á landamærum Norður - og Suður - Kóreu þar sem Pence kunngerði að þolinmæði Bandaríkjanna gagnvart Norður-Kóreu hefði runnið sitt skeið á enda . Sérfræðingar virðast þó sammála um , hvort sem um sé að ræða þekkingarleysi á málefnum þessa heimshluta eða úthugsaða strategíu , að aðgerðir forsetans séu ekki til þess fallnar að bæta viðsjárvert ástandið á Kóreuskaga . Raunar bæti aðgerðir hans gráu ofan á svart og séu til þess fallnar að herða Kim Jong-un í afstöðu sinni , enda hafi hann engu að tapa . Þannig sýna nýlegargervihnattamyndir af kjarnorkutilraunarsvæði Norður-Kóreu að Kim Jong-un , er hvergi af baki dottinn , þrátt fyrir aðgerðir Bandaríkjamanna og þrýsting alþjóðasamfélagsins sem hefur hert refsiaðgerðir gegn ríkinu til muna . Lét taka náið skyldmenni og hálfbróður af lífi Norður-Kórea er eitt einangraðasta og leyndardómsfyllsta ríki heims . Ríkisborgurum landsins er meinað að ferðast út fyrir ríkið og eiga í samskiptum við þá sem sækja landið heim . Stjórnvöld fylgjast með hverju einasta skrefi ferðamanna enda óheimilt að ferðast án fylgdar . Þannig er upplýsingum haldið frá bæði íbúum og umheiminum . Veruleikinn er sá að ekki er mikið vitað um geðslag eða þankagang hins þrjátíu og þriggja ára leiðtoga Kim Jong-un . Hins vegar er þekkt að hann hefur fyrirskipað morð áyfir 340 Norður-Kóreumönnum í embættistíð sinni . Þar á meðal háttsettum frænda sínum fyrir föðurlandssvik , en talið er að þeir hafi verið mjög nánir . Þá má leiða líkum að því að hann hafifyrirskipað morðið á Kim Jong-nam , sem var hálfbróðir hans . Þannig er ekki fyrirsjáanlegt hvernig einræðisherrann bregst við aðstæðum . Hernaður gegn Norður-Kóreu er ekki talinn heillavænlegur valkostur en slík aðgerð gæti haft ófyrirséðar afleiðingar í för með sér . Annars vegar vegna mikils mannfalls meðal óbreyttra borgara , sem er óásættanlegt . Hins vegar vegna líklegra flugskeytaárása gegn Suður-Kóreu og Japan . Með hernaðarlega valkosti verulega takmarkaða , er rökrétta niðurstaðan sú að Bandaríkjamenn leiti leiða til að þrýsta stjórnvöldum í Norður-Kóreu aftur að samningaborðinu , þrátt fyrir áður árangurslausar viðræður . Til þess að svo megi verða þarf Trump að brjóta odd á oflæti sínu með því að forðast ögrandi og mótsagnakennd ummæli sem gera mjög slæmt ástand enn verra .